[ca] La planificació estratègica s'ha anat implantant en els darrers anys dins la gestió de les universitats, cercant cada vegada més la implicació de les persones que en formen part en la seva implementació. Fruit d'això, es fa necessari no solament consultar els grups d'interès de les universitats, sinó totes les persones que formen part de la institució. D'aquesta manera, a la UOC s'implementa un procés participatiu a través de la plataforma Decidim. Amb aquesta recerca es pretén veure quin és el comportament de les persones amb la plataforma Decidim, els rols que tenen els participants dins la plataforma, l'afectació que té la dinamització del procés en el procés participatiu i, finalment, diferenciar aquesta interacció en les dues fases del procés participatiu i els cinc eixos de debat. Per fer-ho, es duen a terme dues aproximacions metodològiques qualitatives i una aproximació quantitativa. La primera aproximació qualitativa consisteix a dur a terme una anàlisi de contingut de 25 entrevistes (5 entrevistes als responsables tècnics de la plataforma i 20 entrevistes a una mostra intencional del personal propi de la universitat). La segona aproximació qualitativa es basa en l'anàlisi qualitativa de les aportacions fetes per les persones usuàries a la plataforma a partir dels rols que hi ha desenvolupat. I, finalment, es fa una aproximació quantitativa amb dades extretes tant de la plataforma com a partir de l'eina Matomo. Com a resultat d'aquest estudi, s'observa com els usuaris tenen majoritàriament una percepció positiva de la plataforma, independentment de si són responsables o usuaris de la plataforma, amb poques diferències entre ambdós perfils, i que es valora també positivament la usabilitat i la claredat de la informació de la plataforma. Tanmateix, sí que es pot observar com els responsables mostren un comportament resident a la plataforma, mentre que els usuaris tenen un comportament més visitant. Per altra banda, els rols que els usuaris han desenvolupat a la plataforma s'han focalitzat en tres tipologies: iniciadors, continuadors i polemitzadors. Finalment, es comprova com les accions comunicatives fetes a través dels canals comunicatius habituals de la UOC tenen efecte en la interacció de les persones amb la plataforma, i que aquesta interacció ha variat segons la fase del procés en la que es realitzava.

[en] Strategic planning has been implemented in recent years within the management of universities, increasingly seeking the involvement of the people who are part of its implementation. As a result, it is necessary to consult not only the stakeholders of the universities, but all the people who are part of the institution. In this way, a participatory process is implemented at the UOC through the Decidim platform. This research aims to see what the behaviour of people with the Decidim platform is, the roles that participants have within, the impact that has the dynamization of the process in the participatory process and, finally, differentiate this interaction in the two phases of the participatory process and the five axes of debate. To do this, two qualitative methodological approaches and a quantitative approach were conducted. The first qualitative approach consists of carrying out a content analysis of 25 interviews (5 interviews with the technical managers of the platform and 20 interviews with an intentional sample of the university's own staff). The second qualitative approach is based on the qualitative analysis of the contributions made by users of the platform based on the roles they have developed. And finally, a quantitative approximation is made with data extracted both from the platform and from Matomo. As a result of this study, it is observed that most users have a positive perception of the platform, regardless of whether they are responsible or users of the platform, with few differences between the two profiles, and that the usability and the clarity of the platform information are also positively assessed. However, it can be observed how those responsible show a resident behaviour on the platform, while users have a more visitor behaviour. On the other hand, the roles that users have developed on the platform have focused on three types: initiators, continuators, and polemicists. Finally, it can be seen how the communicative actions implemented through the UOC's usual communication channels influence people's interaction with the platform, and that this interaction has changed according to the phase of the process in which it was conducted.